CELEX: 32022D0435
Language: lv
Date: 2022-03-08 00:00:00
Title: Eiropas Centrālās bankas Lēmums (ES) 2022/435 (2022. gada 8. marts), ar ko groza Lēmumu 2010/275/ES par apkopotu divpusējo aizdevumu Grieķijas Republikai pārvaldību (ECB/2022/9)

16.3.2022   
               
               
                  LV
               
               
                  Eiropas Savienības Oficiālais Vēstnesis
               
               
                  L 88/196
               
            
         EIROPAS CENTRĀLĀS BANKAS LĒMUMS (ES) 2022/435
         (2022. gada 8. marts),
         ar ko groza Lēmumu 2010/275/ES par apkopotu divpusējo aizdevumu Grieķijas Republikai pārvaldību (ECB/2022/9)
         EIROPAS CENTRĀLĀS BANKAS VALDE,
         ņemot vērā Līgumu par Eiropas Savienības darbību un jo īpaši tā 132. pantu,
         ņemot vērā Eiropas Centrālo banku sistēmas un Eiropas Centrālās bankas Statūtus un jo īpaši to 17. un 21. pantu,
         tā kā:
         
                     (1)
                  
                  
                     Atlīdzība par noguldījumiem Eiropas Centrālajā bankā (ECB), kas noteikta Eiropas Centrālās bankas Lēmumā 2010/275/ES (ECB/2010/4) (1), būtu jāsaskaņo ar atlīdzību par valdības noguldījumiem saskaņā ar Eiropas Centrālās bankas Pamatnostādni (ES) 2019/671 (ECB/2019/7) (2), lai nodrošinātu salīdzināmu noguldījumu atlīdzības konsekvenci visā Eurosistēmā.
                  
               
                     (2)
                  
                  
                     Tādēļ attiecīgi jāgroza Lēmums 2010/275/ES (ECB/2010/4),
                  
               IR PIEŅĒMUSI ŠO LĒMUMU.
         
            1. pants
            Grozījums
            Lēmuma 2010/275/ES (ECB/2010/4) 5. pantu aizstāj ar šādu:
            
               
                  “5. pants
                  Atlīdzība
                  Atlīdzību par kontu, kas Aizdevēju vārdā atvērts ECB, maksā šādi:
                  
                              a)
                           
                           
                              ja noguldījumu iespējas procentu likme attiecīgajā kalendārajā dienā ir nulle vai augstāka (pozitīva), piemērojot nulles procentu likmi vai euro īstermiņa procentu likmi (EURSTR), atkarībā no tā, kura zemāka;
                           
                        
                              b)
                           
                           
                              ja noguldījumu iespējas procentu likme attiecīgajā kalendārajā dienā ir zemāka par nulli (negatīva), piemērojot noguldījumu iespējas procentu likmi vai euro īstermiņa procentu likmi (EURSTR), atkarībā no tā, kura zemāka.”
                           
                        
            
         
         
            2. pants
            Stāšanās spēkā
            Šis lēmums stājas spēkā piektajā dienā pēc tā publicēšanas Eiropas Savienības Oficiālajā Vēstnesī.
            
            To piemēro ar 2022. gada 4. aprīli.
         
         
            Frankfurtē pie Mainas, 2022. gada 8. martā
            
               
                  ECB prezidente
               
               Christine LAGARDE
            
         
         
            (1)  Eiropas Centrālās bankas Lēmums 2010/275/ES (2010. gada 10. maijs) par apkopotu divpusējo aizdevumu Grieķijas Republikai pārvaldību un grozījumiem Lēmumā ECB/2007/7 (ECB/2010/4) (OV L 119, 13.5.2010., 24. lpp.).
         
            (2)  Eiropas Centrālās bankas Pamatnostādne (ES) 2019/671 (2019. gada 9. aprīlis) par nacionālo centrālo banku iekšzemes aktīvu un pasīvu pārvaldības operācijām (ECB/2019/7) (OV L 113, 29.4.2019., 11. lpp.).